स्थानीय उत्पादनका साधन स्थानीयस्तरमै खपत गर्नुपर्ने, निर्यात गर्दा कठिनाइ बेहोर्नुपर्ने, डुंगाको सहयोगमा सामान वारपार गर्नुपर्ने जस्ता समस्याले विकासमा अगाडि बढ्न नसकेको स्थानीय पुष्प हलिदे बताउँछन् । उनले भने, ‘निर्माण सुरु हुँदा देखिएको उत्साह पनि सेलाउँदै गएको छ । त्यस क्षेत्रबाट निर्वाचित भएर गएका केन्द्र प्रदेश तथा स्थानीय तहका प्रतिनिधिहरूले समेत पुल निर्माणमा चासो दिएका छैनन् ।’ ८ वर्षमा २५ प्रतिशत काम भएको भनिए पनि त्यति काम भएको छैन । ‘कामदारहरू पनि दिनमा ३ देखि ४ जना भन्दा बढी लगाउँदैन, वर्षमा ४ महिना पनि काम हुँदैन,’ उनले भने ।
